કહેવત છે કે, ‘સો વાર કાશી, એક વાર પ્રાચી’ એટલે કે પ્રાચીની એક વાર યાત્રા કાશીની સો યાત્રા સમાન છે. વેરાવળ નજીક પ્રભાસ તીર્થસ્થાનમાં આવેલા પ્રાચીના પીપળાનું સ્થળ પણ પિતૃતર્પણ માટે ખૂબ જાણીતું છે. પ્રાચીના આ પીપળાને મોક્ષ પીપળા તરીકે પણ ઓળખવામાં આવે છે. આ પીપળે પાણી ચડાવીને પિતૃઓને તૃપ્ત કરવા માટે દૂરદૂરથી ભાવિકો અહીં આવે છે. ભાદરવા મહિનામાં તો અહીં ભાવિકોની ભારે ભીડ હોય છે.